Emily in Paris

Emily in Paris merupakan sebuah siri televisyen drama komedi Amerika Syarikat yang dicipta oleh Darren Star untuk perkhidmatan penstriman Netflix. Siri berlatarbelakangkan dan difilemkan di Paris dibintangi oleh Lily Collins sebagai Emily, seorang warga Amerika Syarikat yang berpindah ke Perancis untuk menyumbang tenaga kerja dan sudut pandangnya kepada Savoir, sebuah firma pemasaran Perancis. Di sana, dia bergelut untuk berjaya di tempat kerja sambil mencari cinta dan mengalami pertembungan budaya. Ia turut dibintangi Philippine Leroy-Beaulieu, Ashley Park, Lucas Bravo, Samuel Arnold, Bruno Gouery, Camille Razat dan William Abadie .

Siri ini dihasilkan oleh MTV Entertainment Studios pada asalnya untuk Paramount Network sebelum dipimnahkan pengedarannya ke Netflix pada Julai 2020. Penggambaran berlangsung di Île-de-France, terutamanya di Paris dan pinggir bandarnya, dan bermula pada Ogos 2019.

Emily in Paris mula ditayangkan pada 2 Oktober 2020, dengan ulasan positif di Amerika Syarikat tetapi dikritik di Perancis dengan ramai pengkritik Perancis mengecam rancangan itu kerana menstereotaipkan orang Paris dan Perancis secara negatif.  Pada November 2020, siri ini telah diperbaharui untuk musim kedua oleh Netflix, yang memulakan penggambaran pada Mei 2021 dan ditayangkan pada 22 Disember 2021.    Pada Januari 2022, siri ini telah diperbaharui untuk musim ketiga dan keempat oleh Netflix. 

 Premis 
Emily in Paris mengenai Emily, seorang warga Amerika berusia 20-an dari Chicago yang berpindah ke Paris untuk peluang pekerjaan yang tidak dijangka. Dia ditugaskan untuk membawa pandangan Amerika kepada firma pemasaran Perancis yang terkenal. Pertembungan budaya berlaku semasa dia menyesuaikan diri dengan cabaran kehidupan di Paris sambil menyesuaikan kerjayanya, persahabatan baharu dan kehidupan cinta. 

 Barisan pelakon 

 Watak utama 

 Lily Collins sebagai Emily Cooper, 29 tahun yang berpindah dari Chicago ke Paris untuk kerja strategi media sosial sementara di Savoir
 Philippine Leroy-Beaulieu sebagai Sylvie, bos Emily yang keras dan pahit di Savoir di Paris
 Ashley Park sebagai Mindy Chen, bekas pengasuh Korea Cina dan penyanyi bercita-cita tinggi yang merupakan kawan pertama Emily di Paris
 Lucas Bravo sebagai Gabriel, jiran Emily yang kacak  yang tinggal satu tingkat di bawah kediaman Emily, ketua cef di Chez Lavaux; kedua-duanya mempunyai perasaan antara satu sama lain dan teman lelaki Camille
 Samuel Arnold sebagai Julien, rakan sekerja Emily; bergaya dan berdrama tinggi, dia membentuk duo lucu dengan Luc
 Bruno Gouery sebagai Luc, rakan sekerja Emily yang unik, yang membentuk duo lucu dengan Julien
 Camille Razat sebagai Camille, kawan baru Emily dan teman wanita Gabriel
 William Abadie sebagai Antoine Lambert (musim 2;  pembantu musim 1), pelanggan Emily yang memiliki syarikat minyak wangi bernama Maison Lavaux dan sedang menjalin hubungan sulit dengan Sylvie
 Lucien Laviscount sebagai Alfie (musim 3; musim 2 berulang), seorang jurubank Inggeris dalam kelas Perancis Emily, yang menjadi minat cinta Emily  

 Watak pembantu 

 Kate Walsh sebagai Madeline Wheeler, bos Emily di Chicago yang tidak boleh mengambil kerja di Paris selepas mengetahui bahawa dirinya hamil
 Jean-Christophe Bouvet sebagai Pierre Cadault, seorang pereka fesyen terkenal Perancis yang flamboyan dan bapa saudara Mathieu
 Charles Martins sebagai Mathieu Cadault, seorang ahli perniagaan yang menjadi minat cinta Emily pada musim pertama
 Céline Menville sebagai Jacqueline (musim 2; tetamu di musim 1), guru Perancis Emily
 Kevin Dias sebagai Benoît (musim 2), minat cinta Mindy dan ahli kumpulannya
 Jin Xuan Mao sebagai Étienne (musim 2), ahli kumpulan Mindy

 Produksi 
Pada 5 September 2018, telah diumumkan bahawa Paramount Network telah memberikan pesanan siri kepada produksi untuk musim pertama yang terdiri daripada 10 episod. Pada 13 Julai 2020, dilaporkan bahawa siri itu akan berpindah dari Paramount Network ke Netflix .  Pada 11 November 2020, Netflix memperbaharui siri ini untuk musim kedua. White, Peter (November 11, 2020).  Pada 10 Januari 2022, Netflix memperbaharui siri ini untuk musim ketiga dan keempat. Goldberg, Lesley (January 10, 2022). 

Pada 3 April 2019, Lily Collins telah dipanggil bagi watak utama.  Pada 13 Ogos 2019, Ashley Park menyertai pelakon utama.  Pada 19 September 2019, Philippine Leroy-Beaulieu, Lucas Bravo, Samuel Arnold, Camille Razat dan Bruno Gouery menyertai pbarisan pelakon, manakala Kate Walsh, William Abadie dan Arnaud Viard sebagai pelakon pembantu.  Pada 24 Mei 2021, Lucien Laviscount telah dipanggil bagi watak pembantu, manakala Abadie dinaikkan menjadi watak tetap untuk musim kedua. Petski, Denise (May 24, 2021).  Pada 10 April 2022, Laviscount telah dijadikan watak tetap untuk musim ketiga. Gelman, Vlada (April 10, 2022). 

 Tayangan 
Musim pertama siri ini dikeluarkan oleh Netflix pada 2 Oktober 2020. Swift, Andy (September 1, 2020).  Musim kedua dikeluarkan pada 22 Disember 2021. Del Rosario, Alexandra (September 25, 2021). 

 Rujukan 

 Pautan luar 



Kategori:Rancangan televisyen bahasa Inggeris